hu hu hu hu hu hu hu hu hu hu hu fr hu hu hu hu hu hu hu hu nl hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu yue hu hu hu hu hu hu hu sk hu hu hu hu hu nl hu hu hu hu hu hu hu hu hu hu hu hu hu hu hu hu hu hu hu hu hu hu hu de hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu eo hu hu hu hu hu hu hu hu hu hu
A Wikipédiából, a szabad enciklopédiából
Ez a közzétett változat, ellenőrizve: 2021. február 28.
Ugrás a navigációhoz Ugrás a kereséshez
2015. szeptember 28.[1] (88 évesen)
Vekerdi József (Debrecen, 1927. augusztus 7. – Budapest, 2015. szeptember 28.) Széchenyi-díjas magyar nyelvész. A nyelvtudományok kandidátusa (1955), a nyelvtudományok doktora (1979). Édesapja Vekerdi Béla pedagógus, testvére Vekerdi László (1924–2009) orvos, író.
Szülei: Vekerdi Béla (1882–1970) és Király Ilona (1892–1977) iskolaigazgató pedagógusok voltak. Az utolsó nagy nemzedékhez tartozó Eötvös-kollégistaként latin–görög–orosz szakon végzett az Eötvös Loránd Tudományegyetemen 1945–1950 között. 1950–1956 között az ELTE orosz tanszékén adjunktus volt. Az 1956-os forradalom után három évet ült börtönben 1957–1959 között. 1960–1963 között a Chinoin segédmunkása volt. 1963-tól több mint 30 éven át az Országos Széchényi Könyvtárban dolgozott fölöspéldányokkal, 1973–1995 között a csereosztály vezetője lett. 1992–1993 között az Eötvös Kollégium igazgatója volt.
A romológia (ciganisztika) egyik első magyarországi művelője. Számos ókori szanszkrit szöveget fordított le magyarra. 2002-ben a magyarországi cigány szubkultúra, valamint a szanszkrit nyelv és irodalom kutatásában, fordításában és közkinccsé tételében végzett egyedülálló munkásságáért Széchenyi-díjat kapott.
Tegyey Imre–Vekerdy József: Bevezetés az indoeurópai nyelvtudományba; Tankönyvkiadó, Bp., 1965
Tegyey Imre–Vekerdy József: A latin nyelv története; Tankönyvkiadó, Bp., 1968
A cigány népmese; Akadémiai, Bp., 1974 (Kőrösi Csoma kiskönyvtár)
Vekerdi József–Mészáros György: A magyarországi oláh cigány nyelvjárás mondattana; Magyar Nyelvtudományi Társaság, Bp., 1974 (A Magyar Nyelvtudományi Társaság kiadványai)
Vekerdi József–Mészáros György: A cigányság a felemelkedés útján; HNOT, Bp., 1978
Várnagy Elemér–Vekerdi József: A cigány gyermekek nevelésének és oktatásának problémái; Tankönyvkiadó, Bp., 1979
Cigány népballadák és keservesek; gyűjt. Csenki Imre, Csenki Sándor, ford. Csenki Sándor, Tandori Dezső, vál., jegyz. Vekerdi József, bev. Csenki Imre; Európa, Bp., 1980
A magyarországi cigány kutatások története; KLTE, Debrecen, 1982 (Folklór és etnográfia)
A magyarországi cigány nyelvjárások szótára / Dictionary of gipsy dialects in Hungary; MTA Nyelvtudományi Intézete, Bp., 1983
Cigány nyelvjárási népmesék / Gipsy dialect tales from Hungary; szerk. Vekerdi József; KLTE, Debrecen, 1985
Jászárokszállási cigány népmesék; gyűjt., bev. Faragó Jánosné, jegyz. Kovács Ágnes, Vekerdi József; MTA Néprajzi Kutatócsoport, Bp., 1985 (Ciganisztikai tanulmányok)
Magyarországi cigány nyelvjárások szótára; 2. jav. kiad.; Terebess, Bp., 2001
Nagy Olga–Vekerdi József: A gömböcfiú. Erdélyi cigány mesék; Terebess, Bp., 2002
Lermontov válogatott versei; szerk., életrajz, jegyz. Vekerdi József, ford. Lator László; Móra, Bp., 1961 (A világirodalom gyöngyszemei)
Kálidásza válogatott művei; nyersford., bev., jegyz. Vekerdi József, ford. Rab Zsuzsa et al.; Európa, Bp., 1961 (A világirodalom klasszikusai)
Szávitri. Az asszonyi hűség dicsérete. Négy ókori ind rege. A Mahábhárata és Rámájana époszból; vál., prózaford., jegyz. Vekerdi József, műford. Jánosy István; Magyar Helikon, Bp., 1962
A Hulladémon huszonöt meséje. Szanszkrit tündérmesék; ford., utószó, jegyz. Vekerdi József; Európa, Bp., 1963 (Népek meséi)
Mahábhárata; vál., utószó, jegyz. Vekerdi József, nyersford. Tóth Edit, ford. Szerdahelyi István; Európa, Bp., 1965
Szómadéva: Mesefolyamok óceánja. Szanszkrit mesék; vál., ford., utószó, jegyz. Vekerdi József; Európa, Bp., 1974 (Népek meséi)
Csenki Sándor: A cigány meg a sárkány. Püspökladányi cigány mesék; ford. Mészáros György, Vekerdi József, utószó, jegyz. Vekerdi József; Európa, Bp., 1974 (Népek meséi)
Ilona Tausendschön. Zigeunermärchen und -schwänke aus Ungarn (A cigány meg a sárkány); gyűjt. Csenki Sándor, vál. Vekerdi József, németre ford. Henriette Schade-Engl; Corvina, Bp., 1980
Dzsajadéva: Gíta Govinda / Pásztorének; nyersford. Vekerdi József, ford. Weöres Sándor; Magvető, Bp., 1982
Mesefolyamok óceánja. Válogatás a szanszkrit elbeszélésirodalomból. 1-2.; vál., utószó, jegyz. Vekerdi József, ford. Jánosy István, Nagy László et al.; Európa, Bp., 1982 (A világirodalom klasszikusai)
Nami király megtérése. Dzsaina legendák és miniatúrák az Uttaradzsdzshajana-szuttából; ford., jegyz. Vekerdi József; Helikon, Bp., 1984 (Prométheusz könyvek)
A Magasztos szózata / Bhagavad-gítá; prózaford., utószó, jegyz. Vekerdi József, műford. Lakatos István; Európa, Bp., 1987
Titkos tanítások. Válogatás az Upanisadokból; vál., ford., utószó, jegyz. Vekerdi József; Helikon, Bp., 1987 (Prométheusz könyvek)
Szanszkrit líra; vál., nyersford., jegyz. Vekerdi József, műford Lakatos István et al.; Európa, Bp., 1988 (Lyra mundi)
Buddha beszédei; vál., ford., jegyz., utószó Vekerdi József; Helikon, Bp., 1989
Bhagavad-gítá; prózaford., utószó, jegyz. Vekerdi József; Terebess, Bp., 1997
Ramajana; ford., utószó, jegyz. Vekerdi József; Terebess, Bp., 1997
Vétála-pancsavinsatiká. Szanszkrit mesék; ill. Šwierkiewicz Róbert; Vác–Bp., Nalors–GMN Repro, 1997
Vágyzuhatag; Amaru és Bhartrihari szanszkrit verseiből vál., szerk., utószó Vekerdi József, ford. Faludy György et al.; Terebess, Bp., 1997
Dzsátakák. Buddhista születésregék; vál., ford., jegyz., utószó Vekerdi József; Terebess, Bp., 1998
Dhammapada / A Tan ösvénye; ford. Vekerdi József; Terebess, Bp., 1999
Ráma herceg és Szítá hercegnő széplegendája. Ókori indiai legenda képekben. Hummel Rozália képfestő művész feldolgozásában; Égi áldás ford. Vekerdi József; AduPrint, Bp., 1999
Asvaghósa: Buddha élete; ford. Vekerdi József; Terebess, Bp., 1999
Marcus Tullius Cicero: Tusculumi eszmecsere; ford. Vekerdi József; Allprint, Bp., 2004
Marcus Tullius Ciceró: A legfőbb jóról és rosszról; ford. Vekerdi József, bev., jegyz. Némethy Géza; Kairosz, Bp., 2007
Puránák. A hindu legendairodalom gyöngyszemei; ford. Vekerdi József, vál., jegyz. Makai Melinda, Pap Ágnes, szerk. Puskás Ildikó; Corvina, Bp., 2008 (Keleti források)
Upanisadok; vál., ford., utószó, jegyz. Vekerdi József; Státus, Csíkszereda, 2008 (India kincsei)
Kálvin János: János evangéliuma magyarázata. 1-2.; ford. Vekerdi József; Kálvin, Bp., 2011 (Református egyházi könyvtár)
↑ a b [1]
MTI Ki kicsoda 2009. Szerk. Hermann Péter. Budapest: Magyar Távirati Iroda. 2008. ISBN 978-963-1787-283
A Danubio ad usque Gangen. Klasszika-filológiai, indológiai és magyar kultúrtörténeti tanulmányok a 80 éves Vekerdi József köszöntésére; szerk. Bangha Imre, Mészáros Tamás; Typotex, Bp., 2009
Könyv, Könyvtár, Könyvtáros, OSZK 2016/4 cikk Szerző: Juhász András
A lap eredeti címe: „https://hu.wikipedia.org/w/index.php?title=Vekerdi_József&oldid=23633589”
Fotó nélküli Személy infobox sablont tartalmazó lapok
Hivatkozás erre a változatra
Hogyan hivatkozz erre a lapra?
A lap utolsó módosítása: 2021. február 28., 15:16
A lap szövege Creative Commons Nevezd meg! – Így add tovább! 3.0 licenc alatt van; egyes esetekben más módon is felhasználható. Részletekért lásd a felhasználási feltételeket.